wickkiey/tamil-wikipedia-markdown huggingface dataset:
# பகத் பாசில்


**பகத் பாசில்** (Fahadh Faasil) இந்தியாவைச் சேர்ந்த திரைப்பட நடிகர் ஆவார். இவர் மலையாளத் திரைப்படத் துறையில் நடித்து வருகிறார். இவரது தந்தையான ஃபாசில் மலையாளத் திரைப்பட இயக்குநர் ஆவார். இவர் 2002 ஆம் ஆண்டு இவரது தந்தை *ஃபாசில்* இயக்கிய *கையெத்தும் தூரத்து* எனும் திரைப்படத்தில் அறிமுகமானார். இவர் 2011 ஆம் ஆண்டு கேரளா மாநில அரசின் இரண்டாவது சிறந்த நடிகர் எனும் விருதினைப் பெற்றார்.  

## ஆரம்பகால வாழ்க்கை
பகத் பாசில், 1982 ஆம் ஆண்டு ஆகத்து மாதம் 8 தேதி அன்று பிறந்தார். இவரது தந்தை பாசில் (பிரபல இயக்குநர்) மற்றும் தாய் ரோசினா ஆவார். இவருக்கு அகமேதா, பாத்திமா என்ற சகோதரிகளும், பர்கான் என்ற சகோதரரும் இருக்கின்றனர். இவர் தனது பள்ளிப் படிப்பை ஊட்டி லாரன்சு பள்ளியில் பயின்றார். பின்பு முதுகலை படிப்பை அலாப்புழாவில் உள்ள சனதான தர்ம கல்லூரியிலும் மற்றும் முதுகலைப் படிப்பை அமெரிக்காவின் மியாமி பல்கலைக்கழகத்திலும் முடித்தார்.  

## தனிப்பட்ட வாழ்க்கை
பகத் பாசில் 2014 ஆம் ஆண்டு ஆகத்து 21 அன்று 21 அன்று இந்திய நடிகை நஸ்ரியா நசீம் என்பவரை திருமணம் செய்தார். இருவரும் 2014 ஆம் ஆண்டு வெளியான பெங்களூர் நாட்கள் (மலையாளம்) திரைப்படத்தில் கணவன், மனைவியாக நடித்தனர். இதில் இருவருக்கும் ஏற்பட்ட அறிமுகத்தின் பின்பு குடும்பத்தினர் ஒப்புதலோடு திருமணம் நடந்தது.  

## திரைப்படங்கள்
| 2001 | கையெத்தும் தூரத்து | சச்சின் | பாசில் | முதல் திரைப்படம் |
| --- | --- | --- | --- | --- |
| 2009 | மிருத்யுஞ்சயம்
(கேரள கபே) | - | உதய் ஆனந்தன் | 8 ஆண்டுகளுக்குப் பின்னர் நடித்த படம் |
| 2010 | பிரமாணி | போபி | பி. உண்ணிகிருஷ்ணன் | துணை நடிகராக நடித்தார் |
| காக்டெயி‌ல் | நவீன் கிருஷ்ணமூர்த்தி | அருண் குமார் அரவிந்த் | அருண் குமாரின் முதல் திரைப்படம் |  |
| டோர்னமென்ட் | விஸ்வனாதன் | லால் | கதா நாயகன் வேடம் |  |
| 2011 | சாப்பா குரிஸ் | அர்ஜுன் | சமீர் தாஹிர் |  |
| இந்தியன் ருப்பி | - | ரஞ்சித் |  |  |
| 2012 | பத்மஸ்ரீ பரத் டோ: சரோஜ் குமார் | அலக்ஸ் சாமுவேல் | சஜின் ராகவன் |  |
| 22 பீமெயில் கோட்டயம் | சிறிள் சி. மாத்யு | ஆசிக் அபு |  |  |
| டயமண்டு நெக்‌லஸ் | அருண் | லால்ஜோஸ் |  |  |
| பிரைடே | லிஜின் ஜோஸ் |  |  |  |
| 2013 | அன்னையும் ரசூலும் | ரசூல் | ராஜீவ் ரவி |  |
| நத்தோலி ஒரு செறிய மீனல்ல | பிரேமன், நரேந்திரன் | வி. கே. பிரகாஷ் |  |  |
| ஆமேன் | சாலமன் | லிஜோ ஜோஸ் பெல்லிசேரி |  |  |
| ரெட்‌ ஒயின் | அனூப்‌ | சலாம் பாப்பு |  |  |
| இம்மானுவல் | ஜீவன் ராஜ் | லால் ஜோஸ் |  |  |
| அகம் | ஸ்ரீனி | சாலினி உஷ நாயர் |  |  |
| ஆமி
(5 சுந்தரிகள்) | அஜ்மல் | அன்வர் ரஷீத் |  |  |
| ஒளிப்போர் | அஜயன் (ஒளிப்போராளி) | ஏ. வி. சசிதரன் |  |  |
| ஆர்டிஸ்டு | மைக்கேல் ஆன்டணி | சியாமபிரசாத் |  |  |
| நார்த் 24 காதம் | ஹரிகிருஷ்ணன் | அனில் ராதாகிருஷ்ணன் மேனன் |  |  |
| ஜட்ஜ்மென்ற் டே
(டி கம்பனி) | டாக்டர் சுனில் மாத்யு | வினோத் விஜயன் |  |  |
| ஒரு இந்தியன் பிரணய கதை | அய்மனம் சித்தார்த்தன் | சத்யன் அந்திக்காடு |  |  |
| 2014 | 1 பை டூ | அருண் குமார் அரவிந்த் |  |  |
| காட்ஸ் ஓன் கன்றி | மனு | வாசுதேவ் சனல் |  |  |
| பெங்களூர் டேஸ் | சிவ தாஸ்‌ | அஞ்சலி மேனன் |  |  |
| இய்யோபின்றெ புஸ்தகம் | அமல் நீரத் | படப்பிடிப்பில் |  |  |
| வம்பத்தி | மாடன் | ரம்யா ராஜ் |  |  |
| சிவகங்கை சினிமா பாக்டறி | குஞ்ஞிக்கண்ணன் (அருண் ராஜ்) | பாபு ஜனார்த்தனன் |  |  |
| மணீ ரத்னம் | நீல் ஜான் சாமுவேல் | சந்தோஷ்‌ நாயர் |  |  |
| மணியறையிலெ ஜின்னு | அன்வர் ரஷீத் |  |  |  |
| கப்பா பப்படம் | அனீஷ்‌ குருவிளை |  |  |  |
| டபிள் பாரல் | லிஜோ ஜோஸ் பெல்லிசேரி |  |  |  |
| கார்ட்டூன் | சஹீத் அராபத் | } |  |  |
# நெடுமுடி வேணு


**நெடுமுடி வேணு** (*Nedumudi Venu*; , 22 மே 1948 – 11 அக்டோபர் 2021) இந்தியாவின் கேரளாவைச் சார்ந்த திரைப்பட நடிகர் ஆவார். இவர் மலையாளத் திரைப்படத்துறையில் பணியாற்றினார். இவரது இயற்பெயர் கே. வேணு கோபால் (K. Venu Gopal) ஆகும். நாடகத்தில் நடித்த பெயரான நெடுமுடி வேணு என்றே பெரும்பாலும் அறியப்பட்டார். இவர் திரைக்கதையும் எழுதியதோடு, ஒரு மலையாளத் திரைப்படத்தையும் இயக்கினார்.. இவர் *கேரளா* மாநிலத்தின் ஆலப்புழையில் பிறந்தவர். திரைப்படத்துறைக்கு வருவதற்கு முன்னர் கலாகௌமுதி பத்திரிகையில் பணியாற்றினார். இவரது பெற்றோர் பி. கே. கேசவன், பி. குஞ்ஞிக்குட்டியம்மா ஆவர். இவரது மனைவியின் பெயர் டி. ஆர். சுசீலா. இவரின் மகன்கள் உன்னி, கண்ணன் என்போர் ஆவர்.
# உத்ரயாணம் (திரைப்படம்)


**உத்ரயாணம்** 1974 ஆம் ஆண்டு வெளிவந்த மலையாளத் திரைப்படம் ஆகும். இத்திரைப்படத்தை அரவிந்தன் இயக்கியிருந்தார். இத்திரைப்படம் பல்வேறு விருதுகளைப் பெற்றது.  

## விருதுகள்
இத்திரைப்படம் கீழ்க்கண்ட விருதுகளைப் பெற்றது.  
- இந்திய அரசின் தேசிய விருது.
- கேரளா அரசின் விருதுகள்
  - சிறந்த திரைப்படம்
  - சிறந்த இயக்குநர்
  - சிறந்த திரைக்கதை
  - சிறந்த ஒளிப்பதிவு
  - இரண்டாவது சிறந்த நடிகர்
  - சிறந்த கலை இயக்குநர்
# ஞானி

**ஞானி** கர்ம யோகத்தைப் பயின்று மனத்தூய்மை அடைந்தவன். அதன் பின் ஞான யோகத்தைப் பயின்று ஞானத்தில் நிலை பெற்றவனைப் பகவான் இங்கு ஞானநிஷ்டன் என்று ஞானியை சிறப்பாகக் குறிப்பிடுகிறார்.  

எவன் தன்னிடத்திலேயே தான் மகிழ்வாக இருக்கின்றானோ அவனே (Happy with Himself) ஞானி ஆவான். தன்னை அறிந்து தன்னிடத்தில் தான் நிலை பெற்று, மனநிறைவு அடைந்தவனே ஞானி ஆவான். வைராக்கியம், விவேகம், மனவடக்கம், புலனடக்கம், தியாகம், அமைதி, சமாதானம், பொறுமை, அகிம்சை, முமுச்சுத்துவம் போன்ற நற்குணங்கள் பெற்றவனையே ஞானியின் இலக்கணமாகக் கூறப்படுகிறது.  

இந்த ஆத்ம ஞானத்தை அறிந்த ஞானி மரணத்திற்கு முன் சீவ முக்தியும், உடல் அழிந்த பின்பு பிரம்ம நிர்வானம் எனும் விதேக முக்தியும் அடைகிறான். விதேக முக்தி அடைந்த ஞானிக்கு மறுபிறவி இல்லை.  

- பகவத் கீதை, அத்தியாயம் இரண்டு மற்றும் பதினெட்டு.
# ஆத்ம ஞானி

**ஆத்ம ஞானி** என்பவன் கர்ம யோகம், பக்தி யோகம், மற்றும் ஞான யோகம் பயின்று ஆத்ம ஞானத்தை அடைந்து தன்னிடத்திலேயே தான் மகிழ்வாக இருப்பவனையே ஆத்ம ஞானி ஆவான். தன்னை அறிந்து தன்னிடத்தில் தானே நிலை பெற்று, மனநிறைவு அடைந்தவனே ஆத்ம ஞானி ஆவான். விவேகம், வைராக்கியம், மனவடக்கம், புலனடக்கம், தியாகம், அமைதி, சமாதானம், பொறுமை, அகிம்சை, சத்துவ குணம், சமாதி மற்றும் ஆத்ம தத்துவத்தை அறிய வேண்டும் என்ற இடைவிடாத ஆர்வம் எனும் முமுச்சுத்துவம் போன்ற நற்குணங்கள் பெற்றவன், சிரவணம், மனனம் மற்றும் நிதித்யாசனம் எனும் மூன்று படிகளைக் கடந்து பிரம்ம தத்துவத்தை அறிந்தவனையே ஆத்ம ஞானியின் இலக்கணமாகக் கூறப்படுகிறது.  

## அடைந்த ஞானத்தினால் ஆத்ம ஞானி பெறும் பலன்கள்
ஆத்ம ஞானம் அடைந்த ஆத்ம ஞானி தான் வாழும் காலத்திலேயே சீவ முக்தி எனும் மனநிறைவு பெறுகிறான். பின் தன் சட உடலை விட்டு நீங்கிய பின் (இறந்த பின்) மறு பிறப்பு இல்லாமை எனும் விதேக முக்தி அடைகிறான்.  
## இதனையும் காண்க
- ஆத்ம ஞானம்
- ஆத்மா
- பகவத் கீதை, இரண்டாம் அத்தியாயம், சுலோகம் 56 முதல் 72 முடிய
# திருத்தந்தையின் ஆலோசனைக்குழு



முதல் வெளிப்படையான ஆலோசனைக்குழு]]  

**திருத்தந்தையின் ஆலோசனைக்குழு** என்பது திருத்தந்தையின் ஆணையால் அவரது தலைமையில் கர்தினால்கள் ஒன்றுகூடும் கூட்டமாகும்; இக்கூட்டங்கள் சாதாரணமானவையாகவோ அசாதாரணமானவையாகவோ இருக்கலாம்.  

கனமான ஆயினும் அடிக்கடி நிகழும் காரியங்களில் ஆலோசனை பெறுவதற்காக அல்லது புதிய கர்தினால்களை நியமிப்பது போன்ற மிகச் சிறப்பான ஒரு சில செயல்களை நிறைவேற்றுவதற்காக அனைத்துக் கர்தினால்களும் குறைந்த அளவு உரோமை நகரில் உள்ளவர்கள், ஒரு *சாதாரண ஆலோசனைக்குழுவுக்கு* அழைக்கப்படுகின்றனர். இத்தகைய சாதாரண ஆலோசனைக்குழு மட்டுமே பகிரங்கமாக இருக்க முடியும்; அதாவது, இக்குழுவுக்குக் கர்தினால்களுடன், மேல்நர்கள், அரசு சமூகங்களின் பிரதிநிதிகள் மற்றும் அழைக்கப்பட்ட மற்றவர்கள் அனுமதிக்கப்படுகின்றனர்.  

திருச்சபையின் சிறப்பான தேவைகள் அல்லது அதிகக்கனமான ஆய்வுக்குரிய காரியங்கள் தூண்டும் போது நடைபெறுகின்ற ஓர் *அசாதாரண ஆலோசனைக் குழு*வுக்கு அனைத்துக் கர்தினால்களும் அழைக்கப்படுகின்றனர்.  

ஆலோசனைக்குழுக்கூட்டத்தின் நினைவுப்பதக்கம் (சுமார் 1466 அல்லது 1467)]]  

இத்தகையக்குழு கூட்டத்தில், திருத்தந்தையால் அங்கீகரிக்கப்பட்ட விருப்பத்தேர்வு மூலம் கர்தினால்கள் குருக்கள் அணியிலிருந்து மற்றோர் உரிமைத்தகுதிக்கு மாறலாம்; திருத்தொண்டர் அணியிலிருந்து திருத்தொண்டர்களின் மற்றொரு வட்டத்தொகுதிக்கு மாறலாம்; அவர்கள், திருத்தொண்டர்கள் அணியில் முழுமையான பத்து ஆண்டுகள் நிலைத்திருந்திருப்பின், குருக்கள் அணிக்கும்கூட மாறலாம்.
# வெப்பவியல்

**வெப்ப இயல்** என்பது வெப்பப் படவியலின் ஒரு துறை. மருத்துவத்தில் பயன்படும் அகச்சிவப்புக் கதிர் படமாக்கலின் மூலம் உடலில் வெப்பம் பரவியுள்ள முறையினை அறிந்துகொள்ளப் பயன்படும் ஒரு தொடாநிலை படமாக்க முறையாகும். இந்த படமாக்க முறை உடல் வெப்ப நிலையினைப் பயன்படுத்தி புற்றுநோயினை அறிந்து கொள்ள உதவுகின்றது எனினும் இது ஒரு சிறப்பான மருத்துவக் கண்டறி முறையல்ல என அமெரிக்க அரசால் அறிவுறுத்தப்பட்டுள்ளது.  
### வெப்பப் படவியல்
வெப்பப் படயியலில், அதிக வெப்பமான இடங்கள் வெண்மையாகவும் குளிர்ந்த இடங்கள் கருமையாகவும் காட்சியளிக்கும். (எதிர்மறையாகக் காட்டும் கருவிகளும் உள்ளன). நோயற்ற உடலில் காணப்படும் வெப்பப் பரவல் ஒரு வகையாகவும் நோயுள்ள திசுப் பகுதியில் வெப்பப் பரவல் முறை வேறுவகையாகவும் இருக்கும். இவ்வாறு மாறுபட்டுக் காணப்படும் உடல் வெப்பநிலை நோயினைக் காட்டவல்லது.  

வெப்பக் கடத்தல், வெப்பச்சலனம் மற்றும் கதிர் வீச்சின் மூலம் வெப்பமானது ஓரிடத்திலிருந்து பிறிதொரு இடத்திற்குப் பரவுகிறது. எல்லா வெப்பமுடைய பொருட்களும் மின்காந்த அலைகளை வெளியிடுகின்றன.  
எக்சு-கதிர், அணுக்கரு, மீயொலி போன்றவற்றைப் போலவே இம்முறையிலும் எந்த இயற்பியல் கருவியும் பொருளைத் தொடுவதில்லை. பொருளில் இருந்து வெளிப்படும் இயற்கையான கதிர் வீச்சினையே பயன்படுத்துகின்றது. கிடைக்கப் பெறும் முடிவு, பொருளில் அகச்சிகப்புக் கதிர்கள் எவ்வாறு பரவியுள்ளது என்பதையுணர்த்தும்.  

### அகச்சிகப்பு கதிர்களின் செறிவு

I = KT<sup>4</sup> என்று கொடுக்கப்படுகிறது..  

அதாவது  

I என்பது வெளிப்படும் அகச்சிகப்பு கதிர்களின் செறிவு  

T என்பது தனிவெப்பநிலை  

K என்பது பொருளுக்குப் பொருள் மாறுபடும் ஒரு நிலையான எண்  

கரும்பொருளுக்கு இது உச்ச அளவாக உள்ளது. உடல்பரப்பு ஓர் உன்னதமான கரும்பொருளாகச் செயல்படுகிறது. இம்மூறையில் பயன்படுத்தப்படும் முக்கிய கருவி உடலிலிருந்து வரும் அகச்சிவப்புக் கதிர்களை உணரும் கருவியாகும். இக்கருவியும் அகச்சிவப்புக் கதிர்களை உமிழுகிறது.  

### அளவிடு முறை
சீரான வெப்பநிலையுடைய ஓர் அறையில் எல்லாமே ஒரே வெப்பநிலையில் இருப்பதால் உணர்கருவி எந்த சமிக்ஞையினையும் பெறாது (எடுத்துக்காட்டாக இறந்த மனித உடல்). மாறாக உயிருள்ள ஒரு மனிதன் இருந்தால், உணர்கருவியினைவிட மனிதனின் உடல்வெப்ப நிலை சற்று அதிகமாக இருக்கும். உடலை இப்போது கதிர்ப்படப்பதிவு செய்தால் வெப்பநிலைக்கு ஏற்றவாறு குறியீடுகள் பெறப்படும். தோலின் வெப்பநிலையினைப் பொறுத்து அமையும் இது திரையில் பெறப்படுகிறது. சரியான கருவியுடன் நிரந்தரமான படமும் பெறலாம்.  

நடைமுறையில், பெறப்படும் குறிகள் குறைந்த செறிவுடன் காணப்படுவதால், இரைச்சல் (Noise) சிக்கலைத் தோற்றுவிக்கும். இதனைக்குறைக்க உணர்கருவியின் வெப்பநிலை நீர்மநிலை நைட்ரசன் மூலம் குறைக்கப்படுகிறது. 40,000 தனிப்பட்ட அளவீடுகளை 30 வினாடிகளில் செய்யும் நுட்மான கருவிகள் உள்ளன.  

ஆய்விற்கு முன் 10 நிமிடங்கள் திறந்த மேனியுடன் 70 முதல் 76 டிகிரி பாரன்கீட் வெப்பநிலையில் முன் குளிர்வித்தல் உடலுக்குத் தேவை. மார்புப் படம் எடுக்கும்போது குறுக்காக வெப்பம் பாய்வதனைத் தடுக்கக் கைகளை அகல விரித்து வைத்திருக்க வேண்டும். சிறிய அலுமினியத் தகடுகளை உடற்பகுதி குறிகளாகப் பயன்படுத்தலாம்.  

### பயன்பாடு
மருத்துவ ரீதியாக இன்னும் அதிகப் பயன் பாட்டில் இல்லை. எனினும் பின்வரும் ஆய்வுகளுக்கு இது பயன்படுகிறது  
- மார்பகப் புற்றுநோய்
- பிளசண்டா ஆய்வு
- இதயத் தமனி ஆய்வு
- வாதம்
- பிற குருதிக் குழாய் ஆய்வு

=
# கூகுள் தொடு வில்லை

**கூகிள் தொடு வில்லை** எனப்படுவது கூகிள் நிறுவனத்தால் வெளியிடப்பட்டுள்ள தொழில்நுட்ப விருத்திகளுடன் கூடிய ஒரு தொடு வில்லையாகும். உலகின் 19 நபர்களில் ஒருவருக்கு ஏற்பட்டுள்ளதான நீரிழிவு நோயினைக் கண்காணிக்க இந்த தொடு வில்லையைப் பயன்படுத்த முடியும் என்று கூகிள் நிறுவனம் அறிவித்துள்ளது.  

உடலில் உள்ள சர்க்கரையின் அளவை அளவிடப் குருதி, கண்ணீர் பல்வேறு உடற்திரவங்கள் பயன்படுகின்றன. வைத்தியர்கள் தற்போது கண்ணீரின் மூலம் உடலில் உள்ள சர்க்கரையின் அளவை அளவிட முயல்கின்றனர். ஆயினும் இந்த முறை மிகவும் கடினமானதாகும். இதற்கான முக்கியமான காரணம், கண்ணீர் இலகுவில் குருதிபோல் கண்ணில் இருந்து நினைத்த நேரத்தில் எடுக்க முடியாமையே. இந்தப் பிரச்சனையைத் தீர்க்கவே கூகிள் தொடு வில்லை உள்ளமைந்த இலத்திரனியல் சுற்றுக்களுடன் வெளியிடப்பட்டுள்ளது. இந்த வில்லையில் உள்ள இலத்திரனியல் சுற்றுக்கள் தலைமுடியைவிட மெல்லியவை என்பதைக் குறிப்பிடவேண்டும்.  

இந்த கூகிள் தொடு வில்லை மூலம் ஒரு செக்கனுக்கு ஒருதடவை உடலின் சர்க்கரை நிலையை கம்பியில்லாத் தொழில்நுட்பம் மூலம் கண்காணிக்கக்கூடியதாக உள்ளமை சிறப்பாகும். ஆயினும் இந்த வில்லைகள் இன்னும் ஆரம்பநிலையிலேயே உள்ளதாக கூகிள் அறிவித்துள்ளது.  

## உசாத்துணைகள்
# வார்ப்புரு:Infobox song

|sizedefault=alt=}}|=}}}}  
| caption = }}  

| headerstyle = background-color:  
| headerclass = description  

| subheader1 = }}  

| header1 =  

| label2 = ஆங்கிலத் தலைப்பு  
| data2 = }}  

| label3 = எழுதியது  
| data3 = }}  

| label4 = பதிப்பீடு  
| data4 = }}  

| label5 = வெளியீடு  
| data5 = }  

| label6 = பதிவு  
| data6 = }}  

| label7 = A-side  
| data7 = }  

| label8 = பதிவு  
| data8 = }}  

| label9 = வகை  
| data9 = }}  

| label10 = நீளம்  
| data10 = }}  

| label11 = வடிவம்  
| data11 = }}  

| label12 = சிட்டை  
| data12 = }}  

| label13 = எழுதியவர்  
| data13 = }}  

| label14 = இசையமைப்பு  
| data14 = }}  

| label15 = பாடலாசிரியர்  
| data15 = }}  

| label16 = மொழி  
| data16 = }}  

| label17 = தயாரிப்பாளர்  
| data17 = }}  

| label18 = ISWC  
| data18 = }  

| header19 =  
| data20 = }  

| label21 = பதிவு செய்தது  
| data21 = }}  

| label22 = நிகழ்த்தியது  
| data22 = }}  

| header23 = }}  
| data24 = }  

| header25 =  
| data26 =  
| below =  
}}<noinclude>  

</noinclude>
# சிவகோரி



**சிவகோரி** (Shivkhori) எனும் மலை குகைக்கோயில் சம்மு காசுமீர் மாநிலத்தின், ரியாசி மாவட்டத்தில் இமயமலையில் அமைந்துள்ள சிவ லிங்க கோயில் ஆகும்.  

## அமைவிடம்
சிவகோரி சிவலிங்கக்கோயில் இமயமலையில் மலைகள் சூழ்ந்த அடர்ந்த காட்டுப் பகுதியில், சம்மு காசுமீர் மாநிலத்தில் ரியாசி மாவட்டத்தில், பெளனி பஞ்சாயத்து ஒன்றியத்தில் உள்ள ரன்சூ எனும் மலை கிராமத்தில் அமைந்துள்ளது. ஜம்மு நகரத்திலிருந்து 140 கீ. மீ., தொலைவிலும், உதம்பூர் நகரத்திலிருந்து 120 கி. மீ., தொலைவிலும், வைஷ்ணவ தேவி அம்மன் கோயில் அமைந்துள்ள கட்ரா நகரத்திலிருந்து 80 கீ. மீ., தொலைவிலும் இக்கோயில் அமைந்துள்ளது. பேருந்துகள் சிவகோரி மலைக்கோயிலின் அடிவார கிராமமான ரன்சூ வரை செல்கிறது. அதன்பின் ரன்சூ கிராமத்திலிருந்து மூன்று கிலோ மீட்டர் தொலைவு வரை மலை மீது நடந்து சென்று பின் சிவகோரி குகையில் அமைந்துள்ள சிவலிங்கத்தை வழிபட வேண்டும்.  

## சிவகோரி கோயிலின் விவரம்
`கோரி` எனும் காஷ்மீர மொழிச் சொல்லுக்கு `குகை` என்று பொருள். எனவே சிவகோரி எனில் சிவன் குகை எனப் பொருளாகும். இயற்கையாக அமைந்துள்ள இந்த சிவகோரிக் குகைக்கோயில் 200 மீட்டர் நீளமும், ஒரு மீட்டர் அகலமும், இரண்டு அல்லது மூன்று மீட்டர் உயரம் கொண்டது. சிவகோரி சிவலிங்கம் சுயம்பு வடிவானது. (தான்தோன்றி) சிவகோரி சிவன் குகைக்கோயிலின் வெளிப்புறம் அகலமாகவும் உட்புறம் குறுகலாகவும் அமைந்துள்ளது. வைஷ்ணவ தேவி கோயிலுக்கு வரும் பக்தர்களும், அமர்நாத் புனித யாத்திரை காலத்தில் அமர்நாத் யாத்திரை செல்லும் பக்தர்களும் சிவகோரி குகைக்கோயிலுக்கும் சென்று சிவலிங்கத்தை வழிபடுகின்றனர். மேலும் இக்குகைக் கோயிலில் பார்வதி, ஐந்து தலை பிள்ளையார், முருகன், இராமர், சீதை ஆகிய கடவுளர்களின் திருவுருவச்சிலைகளும் திரிசூலமும் அமைந்துள்ளன.  

## கோயில் நிர்வாகம்
இக்கோயில் நிர்வாகத்தை சிவகோரி தேவஸ்தான வளர்ச்சிக் குழு கவனித்துக் கொள்கிறது.  

## சிவகோரிக்கு அருகில் உள்ள சுற்றுலா இடங்கள் மற்றும் கோயில்கள்
- வைஷ்ணவ தேவி
- சம்மு (நகர்)
- கட்ரா
- அமர்நாத்
# தாஜ்மகால் (திரைப்படம்)



***தாஜ்மகால்*** (*Taj Mahal*) 1999 ஆம் ஆண்டு தீபாவளி பண்டிகைக்கு வெளிவந்த தமிழ்த் திரைப்படமாகும். தனது மகனான மனோஜ் கதாநாயகனாகவும், ரியா சென் கதாநாயகியாகவும் நடித்த இப்படத்தை பாரதிராஜா இயக்கினார். பாரதிராஜா தனது மகன் மனோஜை இப்படத்தின் மூலம் நடிகராக அறிமுகப்படுத்தினார்.  

## கதைச்சுருக்கம்
தனக்குள்ளே உட்பகையையும், பழிவாங்கலையும் கொண்டு விளங்கும் இரு கிராமங்களிடையே, திரைக்கதை நடக்கிறது. இத்தகைய கிராமம் ஒன்றில் கதாநாயகனும், கதாநாயகி மற்றொரு கிராமத்திலும் வாழ்கின்றனர். 'கண்டதும் காதல்' என்ற அடிப்படையில் இவர்களிடையே காதல் மலர்கிறது. இக்காதலை, அவர்களின் பெற்றோர் கடுமையாக எதிர்கின்றனர். இச்சூழலில் கதாநாயகியின் அண்ணன், பார்த்த வேறொரு மாப்பிள்ளையைக் கதாநாயகி மணக்கிறாரா? என்பதே கதை. வியப்புடனான முடிவுடன் கதை முடிகிறது.  

## நடிகர்கள்

## பாடல்கள்
இத்திரைப்படத்திற்கு ஏ. ஆர். ரகுமான் இசையமைத்திருந்தார். பாடல் வரிகளை கவிஞர் வைரமுத்து எழுதியிருந்தார்.
# ஃபிஃபா ஆண்டின் உலகளவில் சிறந்த வீரர்



**பன்னாட்டுக் கால்பந்து சங்கங்களின் கூட்டமைப்பு ஆண்டின் உலகளவில் சிறந்த வீரர்** என்பது ஒவ்வொரு ஆண்டும் சிறந்த கால்பந்து வீரருக்கு ஃபிஃபாவினால் வழங்கப்படும் பரிசாகும். இது 1991இல் உலகின் சிறந்த ஆண் கால்பந்து விளையாட்டு வீரர்களுக்காக நிறுவப்பட்டது. இது உலகளவில் பல்வேறு பயிற்றுனர்களாலும் பன்னாட்டு அணித்தலைவர்களாலும் வாக்களிப்பு மூலம் தேர்ந்தெடுக்கப்படுகிறது. ஒவ்வொரு பயிற்றுனருக்கும் முறையே ஐந்து, மூன்று ஒரு புள்ளிகள் மதிப்புள்ள மூன்று வாக்குகள் தரப்படுகின்றன;வெற்றி பெற்றவர்கள் தாங்கள் பெற்ற மொத்த புள்ளிகளின் அடிப்படையில் வரிசைப்படுத்தப்படுகிறார்கள்.  

ஐரோப்பாவில் வாழும் பிரேசிலிய விளையாட்டாளர்களே இந்த விருதை 18இல் 8 முறை பெற்றுள்ளனர். அடுத்ததாக பிரான்சு மூன்று முறை வென்றுள்ளது. தனிநபர்களைப் பொறுத்தவரை பிரேசில் நாட்டு வீரர்கள் ஐந்து முறையும் இத்தாலியும் போர்த்துக்கல்லும் தலா இருமுறையும் வென்றுள்ளன.  

இந்த விருது பெற்ற மிக இளைய விளையாட்டாளராக ரொனால்டோ உள்ளார். இவர் 1996இல் தமது 20வது அகவையில் வென்றார். ரொனால்டோ மீண்டும் 1997இலும் 2002இலும் வென்றுள்ளார். இவரும் ரொனால்டினோவும் அடுத்தடுத்து இருமுறை வென்றுள்ளனர். ரோனால்டோவும் ஜீனடின் ஜிதேனும் மூன்று முறை வென்றுள்ளனர். இந்த விருதைப் பெற்ற மிகவும் முதிய விளையாட்டாளராக பாபியோ கன்னவரோ உள்ளார். இவர் 2006இல் தமது 33வது அகவையில் இவ்விருதை வென்றார்.  

2010இல் *ஃப்ரென்ச் கால்பந்தின்* **பாலோன் தி'ஓர்** மற்றும் ஃபிஃபா உலகின் சிறந்த வீரர் ஆகிய இரண்டு விருதுகளும் ஒன்றிணைத்து ஒவ்வொரு ஆண்டும் உலகின் சிறந்த ஆண் விளையாட்டாளருக்கு **தங்கப் பந்து (பிஃபா)** வழங்கப்படுகிறது.  

2001ஆம் ஆண்டில் மகளிருக்கான விருதுசேர்க்கப்பட்டது. மகளிரில் தனிநபர் விருது பெற்றவர்கள் மிகக் குறைவே. இதுவரை ஆறு பேருக்கு —இரு அமெரிக்கர்கள், இரு செருமானியர்கள், ஒரு பிரேசிலியர், ஒரு சப்பானியர்—இவ்விருது வழங்கப்பட்டுள்ளது. 2011இல் ஓமரெ சவாவிற்கும் 2012இல் அபி வாம்பாச்சிற்கும் 2013இல் நதீன் அங்கெரருக்கும் வழங்கப்பட்டுள்ளது. முன்னதாக மார்த்தா ஐந்து முறை அடுத்தடுத்து வென்றுள்ளார். பிர்கிட் பிரின்சு மூன்று முறை அடுத்தடுத்தும் மியா ஆம் அடுத்தடுத்து இருமுறையும் வென்றுள்ளனர். மிகவும் முதிய அகவையில் வென்றவராக 35 அகவையில் வென்ற அங்கெரர் உள்ளார்; ஒரு கோல் காப்பாளராக இவ்விருதைப் பெறுவதும் இவரே ஆவார். மிகவும் இளைய அகவையில் மார்த்தா 2006இல் தமது 20வது அகவையில் வென்றுள்ளார்.  
## இதனையும் காண்க
- தங்கப் பந்து (பிஃபா)

## மேற்சான்றுகள்
# மகாபீடபதம் (சிற்பநூல்)


இந்தியச் சிற்ப மரபில் **மகாபீடபதம்** என்பது, 32 வகைகளாகச் சொல்லப்படும் தள அமைப்புகளில் ஒன்று. இது ஒவ்வொரு பக்கமும் நான்காகப் பிரிக்கப்பட்டு மொத்தம் பதினாறு (4 x 4) பதங்களைக் (நிலத்துண்டு) கொண்டது. இந்த அமைப்பில், நடுவில் வரக்கூடிய நான்கு பதங்களும் பிரம்மாவுக்கு உரியவை. மீதியுள்ள பன்னிரண்டு பதங்கள் ஒவ்வொன்றும் இரண்டிரண்டு தேவர்களுக்கு உரியவையாகப் பிரிக்கப்பட்டுள்ளது. பிரமனுக்கு உரிய பகுதியின் எல்லைகளுக்கு வெளியே உட்புறச் சுற்றாக எட்டுத் தேவர்களுக்கு உரிய பகுதிகள் உள்ளன. வெளிப்புறச் சுற்றில் 16 தேவர்களுக்கான பகுதிகள் உள்ளன. உட்சுற்றில் வடகிழக்கில் இருந்து தொடங்கி மணிக்கூட்டுத் திசையாக ஆபவத்சன், ஆரியகன், சாவித்திரன், விவசுவதன், இந்திரன், மித்திரகன், உருத்திரன், பூதரன் ஆகியோருக்குரிய இடங்கள் உள்ளன. வெளிச்சுற்றில் வடகிழக்கில் தொடங்கி மணிக்கூட்டுத் திசையாக ஈசன் (சிவன்), சயந்தன், ஆதித்தன், பிராசன், அக்கினி, விததன், யமன், பிருங்கராசன், பிதிர், சுக்கிரீவன், வருணன், சோசன், மாருதன், முக்கியன், சோமன், அதிதி ஆகிய தேவர்களுக்கு உரிய இடங்கள் காணப்படுகின்றன.
# சிபு சோரன்



**சிபு சோரன்** (*Shibu Soren*)(சனவரி 11, 1944 – 4 ஆகத்து 2025) இந்திய அரசியல்வாதியும், சார்க்கண்ட் மாநில முன்னாள் முதலமைச்சருமாவார். இந்திய மக்களவை உறுப்பினரும் ஆவார்.  

சிபு சோரன் ஜார்க்கண்டின் ஹசாரிபாக் மாவட்டத்தில் உள்ள நேம்ரா என்ற ஊரில் பிறந்தார். ஏழாவது மக்களவை, ஒன்பதாவது மக்களவை, பத்தாவது மக்களவை, பதினோராவது மக்களவை, பதின்மூன்றாவது மக்களவை, பதினான்காவது மக்களவை, பதினைந்தாவது மக்களவை, பதினாறாவது மக்களவை ஆகிய மக்களவைகளில் உறுப்பினராக இருந்தார்.  
சிபு சோரன் மக்களவைக்கு ஏழு முறை சார்க்கண்ட் மாநிலத்தின் தும்கா மக்களவைத் தொகுதியிலிருந்து ஜார்க்கண்ட் முக்தி மோர்ச்சா கட்சியின் சார்பாகத் தேர்தெடுக்கப்பட்டார்.  
2006-இல் ஐக்கிய முற்போக்குக் கூட்டணி அரசின் அமைச்சரவையில் நிலக்கரித்துறை அமைச்சராக இருந்தார்.  

## தேர்தல் செயல்பாடு
| -4.63 - |
| --- |

## இறப்பு
சிபு சோரன் 2025 ஆகத்து 4 அன்று தில்லியிலுள்ள சிறீ கங்கா இராம் மருத்துவமனையில் தனது 81-ஆவது அகவையில் காலமானார்.
# வார்ப்புரு:தமிழ் அனையெழுத்துக் குறியேற்ற அரிச்சுவடி

**தமிழ் அனையெழுத்துக் குறியேற்றம்(TACE16) அரிச்சுவடி**

| மெய்யெழுத்துக்கள்→
உயிரெழுத்துக்கள்
↓ | E10 | E18 | E1A | E1F | E20 | E21 | E22 | E23 | E24 | E25 | E26 | E27 | E28 | E29 | E2A | E2B | E2C | E2D | E2E | E2F | E30 | E31 | E32 | E33 | E34 | E35 | E36 | E37 | E38 | E39 | E3A | E3B | E3C | E3D | E3E | E3F |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| குறிப்பு: |  |
| --- | --- |
| ஒருங்குறியக் கூட்டமைப்பின் தமிழ் ஒருங்குறி குறியேற்றத்தில்(v6.3) இல்லை |  |
| ஆய்வுகளுக்காக(NLP)ஒதுக்கப்பட்ட இடம் |  |
| எதிர்காலத்திற்காக ஒதுக்கப்பட்டுள்ளது | } |
# படிமுறையியல் வணிகம்

**படிமுறையியல் வர்த்தகம்** என்பது எந்த ஓரு மனித தலையிடுதல் இல்லாமல் நேரம், விலை, காலம் போன்ற மாறிகள் மூலம் வர்த்தகம் ஆணைகளை மின்னணு தளத்தில் செயல்படுத்துவதாகும். சந்தையின் பாதிப்புகளையும் இடர்களையும் நீக்க முதலீட்டு வங்கிகள், ஓய்வூதிய நிதிகள், பரஸ்பர நிதிகள், மற்றும் பிற நிறுவன வணிகர்களால் பயன்படுத்தப்படுகிறது. நிதி சந்தைகளில் பரிவர்த்தனை முடிவெடுப்பது குறித்து மிகவும் மேம்பட்ட கணித மாதிரிகள் பயன்படுத்தும் ஒரு வர்த்தக அமைப்பாகும்.  

## இந்தியாவில் படிமுறையியல் வர்த்தகம்
இந்தியாவில் படிமுறையியல் வர்த்தகம் 2008ஆம் ஆண்டு அனுமதிக்கப்பட்டது. அதன் பின்னர் அதன் பயன்பாடு பன்மடங்கு அதிகரித்துவிட்டது.
# சதாசிவம் விசாரணை ஆணையம்

**சதாசிவம் விசாரணை ஆணையம்** (*Sadasivam Commission*) தமிழ்நாட்டில், சத்தியமங்கலம், மேட்டூர், தாளவாடி, மாதேஸ்வரன் மலை உள்ளிட்ட காட்டுப் பகுதிகளில் முகாமிட்டு சந்தனக் கடத்தல் வீரப்பன் தேடுதலில் ஈடுபட்ட அதிரடிப்படையினரின் அத்துமீறல் நடவடிக்கைகள் குறித்து விசாரிக்க தேசிய மனித உரிமை ஆணையத்தால் நீதிபதி சதாசிவம் தலைமையில் அமைக்கப்பட்ட ஓர் ஆணையம் ஆகும்.  

## பின்னணி
கடந்த 1993ம் ஆண்டு சந்தனக் கடத்தல் வீரப்பனைத் தேடிப்பிடிப்பதற்காக அமைக்கப்பட்டத் தமிழக மற்றும் கர்நாடக அதிரடிப்படைகளின் தீவிரத் தேடுதல் நடவடிக்கைகள் தொடங்கின. இந்த நடவடிக்கைகளின் போது அப்பகுதிகளில் வாழ்ந்த மக்களைக் கற்பழிப்பு, சித்திரவதை, கடத்தல் மற்றும் கொலை செய்துள்ளதாக அதிரடிப்படையினரின் மீது குற்றம் சாட்டப்பட்டது. அக்குற்றங்கள் குறித்து இந்த ஆணையம் இரு மாநிலங்களிலும் விசாரணை நடத்தியது. 2000 ஆம் ஆண்டு தொடங்கப்பட்ட விசாரணையின் இறுதி அறிக்கை 2003 இல் சமர்ப்பிக்கப்பட்டது.
# மன்னார் மனிதப் புதைகுழி


**மன்னார் மனிதப் புதைகுழி** (*Mannar mass grave*) என்பது இலங்கையின் வட மாகாணத்தில் மன்னார் மாவட்டத்தில், மாந்தை சந்தியில் இருந்து 75 மீட்டர்கள் தொலைவில் திருக்கேதீச்சரம் செல்லும் வழியில் கண்டுபிடிக்கப்பட்ட ஒரு மனிதப் புதைகுழி ஆகும். 2014 பெப்ரவரி 24 வரை மொத்தம் 80 எலும்புக் கூடுகள் கண்டுபிடிக்கப்பட்டுள்ளன. இப்பகுதி 1990 ஆம் ஆண்டு முதல் ஈழப்போர் முடிவடைந்த 2009 ஆம் ஆண்டு வரை இலங்கைத் தரைப்படையின் கட்டுப்பாட்டில் இருந்து வந்துள்ளது. பத்து மண்டையோடுகளும் மனித எலும்புக்கூட்டு எச்சங்களும் முதல் நாளன்று கண்டுபிடிக்கப்பட்டன. நீதிமன்ற உத்தரவுக்கமைய அவைகள் வேதிப் பகுப்பாய்வுக்காக அனுப்பப்பட்டன. புதைகுழி தோண்டும் பணியைப் பார்வையிட்ட வட மாகாண சபை மீன்பிடித்துறை அமைச்சர் பா. டெனீஸ்வரன் எலும்புக்கூடுகளில் சித்திரவதை செய்யப்பட்ட தடயங்கள் காணப்படுவதாகத் தெரிவித்தார்.  

மனிதப் புதைகுழிக்கருகில் கிணறு இருந்தது கண்டுபிடிக்கப்பட்டிருப்பதால் இது தொடர்பான விசாரணையில் திருப்பம் ஏற்பட்டுள்ளது.
# 1950 உலகக்கோப்பை காற்பந்து


**1950 ஃபிஃபா உலகக்கோப்பை**, 1950ஆம் ஆண்டு சூன் 24 முதல் சூலை 16 வரை பிரேசிலில் நடைபெற்ற நான்காவது உலகக்கோப்பை காற்பந்து போட்டியாகும். 1938ஆம் ஆண்டிற்கு பிறகு இரண்டாம் உலகப் போரால் 1942இலும் 1946இலும் நடைபெற திட்டமிடப்பட்டிருந்த உலகக்கோப்பை போட்டிகள் நடைபெறவில்லை. எனவே 12 ஆண்டுகளுக்குப் பிறகு நடைபெற்ற முதல் உலகக்கோப்பை போட்டியாக இது அமைந்தது. இந்தப் போட்டியில் உருகுவே கால்பந்தாட்ட அணி இறுதிப் போட்டியில் 2-1 என்ற கோல்கணக்கில் போட்டி நடத்திய பிரேசில் நாட்டு அணியை வென்று கோப்பையை கைப்பற்றிது. இந்தப் போட்டியின்போது தான் உலகக்கோப்பை போட்டி வெற்றியாளருக்கு வழங்கப்படும் கோப்பைக்கு ஃபிஃபா தலைவராக 25 ஆண்டுகள் பணியாற்றியதைப் பாராட்டும் விதமாக ஜூல்சு ரிமெட் கோப்பை என பெயரிடப்பட்டது.  
## பங்கேற்பாளர்கள்
### ஐரோப்பா
- இங்கிலாந்து
- இத்தாலி
- எசுப்பானியா
- சுவீடன்
- சுவிட்சர்லாந்து
- யுகோசுலாவியா

### வடக்கு மற்றும் மத்திய அமெரிக்கா
- மெக்சிக்கோ
- அமெரிக்க ஐக்கிய நாடு

### தென் அமெரிக்கா
- பொலிவியா
- பிரேசில்
- சிலி
- பரகுவை
- உருகுவை
## முடிவுகள்
### சுற்று 1
#### குழு A
| 1 | பிரேசில் | - | 2-0 | 2-2 | 4-0 | 3 | 2 | 1 | 0 | 8 | 2 | 5 | சுற்று 2 |
| --- | --- | --- | --- | --- | --- | --- | --- | --- | --- | --- | --- | --- | --- |
| 2 | யுகோசுலாவியா | 0-2 | - | 3-0 | 4-1 | 3 | 2 | 0 | 1 | 7 | 3 | 4 |  |
| 3 | சுவிட்சர்லாந்து | 2-2 | 0-3 | - | 2-1 | 3 | 1 | 1 | 1 | 4 | 6 | 3 |  |
| 4 | மெக்சிக்கோ | 0-4 | 1-4 | 1-2 | - | 3 | 0 | 0 | 3 | 2 | 10 | 0 | } |

#### குழு B
| 1 | எசுப்பானியா | - | 1-0 | 2-0 | 3-1 | 3 | 3 | 0 | 0 | 6 | 1 | 6 | சுற்று 2 |
| --- | --- | --- | --- | --- | --- | --- | --- | --- | --- | --- | --- | --- | --- |
| 2 | இங்கிலாந்து | 0-1 | - | 2-0 | 0-1 | 3 | 1 | 0 | 2 | 2 | 2 | 2 |  |
| 3 | சிலி | 0-2 | 0-2 | - | 5-2 | 3 | 1 | 0 | 2 | 5 | 6 | 2 |  |
| 4 | அமெரிக்க ஐக்கிய நாடு | 1-3 | 1-0 | 2-5 | - | 3 | 1 | 0 | 2 | 4 | 8 | 2 | } |

#### குழு C
| 1 | சுவீடன் | - | 3-2 | 2-2 | 2 | 1 | 1 | 0 | 5 | 4 | 3 | சுற்று 2 |
| --- | --- | --- | --- | --- | --- | --- | --- | --- | --- | --- | --- | --- |
| 2 | இத்தாலி | 2-3 | - | 2-0 | 2 | 1 | 0 | 1 | 4 | 3 | 2 |  |
| 3 | பரகுவை | 2-2 | 0-2 | - | 2 | 0 | 1 | 1 | 2 | 4 | 1 | } |

#### குழு D
| 1 | உருகுவை | - | 8-0 | 1 | 1 | 0 | 0 | 8 | 0 | 2 | சுற்று 2 |
| --- | --- | --- | --- | --- | --- | --- | --- | --- | --- | --- | --- |
| 2 | பொலிவியா | 0-8 | - | 1 | 0 | 0 | 1 | 0 | 8 | 0 | } |

### சுற்று 2
| 1 | உருகுவை | - | 2-1 | 3-2 | 2-2 | 3 | 2 | 1 | 0 | 7 | 5 | 5 | போட்டியில் வெற்றி |
| --- | --- | --- | --- | --- | --- | --- | --- | --- | --- | --- | --- | --- | --- |
| 2 | பிரேசில் | 1-2 | - | 7-1 | 6-1 | 3 | 2 | 0 | 1 | 14 | 4 | 4 |  |
| 3 | சுவீடன் | 2-3 | 1-7 | - | 3-1 | 3 | 1 | 0 | 2 | 6 | 11 | 2 |  |
| 4 | எசுப்பானியா | 2-2 | 1-6 | 1-3 | - | 3 | 0 | 1 | 2 | 4 | 11 | 1 | } |

## மேற்சான்றுகள்
# தமிழ் சூழ் நிலம்

தமிழ் நிலம் என்பது செந்தமிழ் நிலம், அதனைச் சூழ்ந்திருக்கும் செந்தமிழ் சேர்ந்த பன்னிரு நிலம் ஆகியவற்றைத் தன்னகத்தே கொண்டது. இந்தத் தமிழ் நிலத்தைச் சூழ்ந்திருந்த நிலங்களாக நன்னூல் உரையாசிரியர் மயிலைநாதர் காலத்தில் இருந்த நிலங்கள் 17. இவை **தமிழ்சூழ் பதினேழ் நிலம்** என ஒரு பாடலில் குறிப்பிடப்பட்டுள்ளது.  

## அடிக்குறிப்பு
# தமிழ் நிலம்

**தமிழ் நிலம்** என்பது தமிழ் வழங்கும் நிலம் ஆகும். தமிழ் நாடு என்பது அரசியல் பிரிவாலான நாட்டுப் பகுதியைக் குறிக்கும் சொல்லாட்சி. தமிழ் நிலம் என்பது தமிழ்மொழி தோன்றிப் பேசப்பட்டுவரும் நாட்டுப்பகுதி. தமிழ் மொழி தோன்றிய நிலம் **தமிழகம்**. இதனைச் சூழ்ந்துள்ள நிலம் தமிழ் சூழ் நிலம்  
- செந்தமிழ் நிலம்
- செந்தமிழ் சேர்ந்த பன்னிரு நிலம்
# கிருமியழித்தல்


பொருட்களின் (உணவு, திரவ உணவு, மருத்துவ உபகரணங்கள், வேறு பல பொருட்கள்) மேற்பரப்பில் உள்ள அனைத்து வகை நுண்ணங்கிகளையும் அழிக்கும் அனைத்து முறைகளும் **கிருமியழித்தல்** (*sterilization*) என அழைக்கப்படும். கிருமியழித்தல் மூலம் பக்டீரியா, பூஞ்சை, புரொட்டிஸ்டுக்கள், வைரசுக்கள் உட்பட அனைத்துக் கிருமிகளும் இல்லாதொழிக்கப்படுகின்றன. அதிக வெப்பநிலைக்கு சூடாக்கல், இரசாயனங்களைப் பயன்படுத்தல், அதிக அமுக்கத்தை வழங்கல், கதிர்ப்பைப் (x கதிர்கள், காமா கதிர்கள்) பயன்படுத்தல், நுண் துளைகளூடாக வடிகட்டல் மூலம் கிருமியழித்தலை மேற்கொள்ள முடியும்.  

## பயன்பாடு

### உணவில்

உணவின் மூலம் பரவும் நோய்களைத் தடுக்க உணவுப் பொருட்கள் கிருமியழிக்கப்படுகின்றன. பொதுவாக உணவுகளைக் கிருமியழிக்க வெப்பமேற்றும் முறையே பயன்படுத்தப்படுகின்றது. ஏனைய முறைகள் உணவை உண்பவருக்குப் பாதிப்பை ஏற்படுத்தலாம். எனினும் உணவைக் கிருமியழிப்பதால் உணவின் சுவை குன்றுவதுடன், சில முக்கிய வைட்டமின்கள் அழிகின்றன.  

### மருத்துவ உபகரணங்களில்

முன்னோடியாவார்.]]  

வைத்தியசாலைகளில் சத்திர சிகிச்சைக்கு முன்னர் சத்திர சிகிச்சை உபகரணங்கள் முழுமையாக கிருமியழிக்கப்படுகின்றன. பழங்கால ரோமில் சத்திர சிகிச்சை உபகரணங்கள் நெருப்பில் வாட்டப்பட்ட பின் உபயோகிக்கப்பட்டதாகக் கூறப்படுகின்றது. தற்காலத்தில் பாச்சர்முறை மூலம் சில வகை கிருமிகளை மாத்திரம் கொல்லுதலும் கையாளப்படுகின்றது.  

## கிருமியழித்தலின் வினைத்திறனை அளவிடல்

இவ்வாய்ப்பாடு முன்னரிலும் ({N_0}) பார்க்க குறிப்பிட்ட நேரத்தில் (t) எத்தனை மடங்கு கிருமிகள் குறைவடைந்துள்ளன (N) என்பதைக் கணிப்பதாகும். இங்கு D எனும் மாறிலி பயன்படுத்தப்பட்டுள்ளது. இம்மாறிலி பயன்படுத்தப்படும் கிருமியழித்தல் முறைக்கேற்பவும், நுண்ணுயிரின் வகைக்கேற்பவும் மாறுபடும்.  
:<math>\frac{N}{N_0} = 10^{\(-\frac{t}{D}\)}</math>.  

கிருமியழித்தலுக்கு ஆகக்குறைவாக ஒரு மில்லியன் மடங்காவது (<math>10^{-6}</math>) நுண்ணுயிர்களின் எண்ணிக்கை குறைவடைய வேண்டும். ஊசி மூலம் மருந்தேற்றலுக்கு இவ்வெண்ணிக்கையிலும் பத்து மடங்கு குறைவாக (<math>10^{-7}</math>) நுண்ணுயிர்கள் குறைக்கப்பட வேண்டும். தொற்று நீக்கல் செயன்முறைக்கு (<math>10^{-5}</math>) போதுமானதாகும். எனினும் முழுமையாக அனைத்து நுண்ணுயிர்களையும் அழித்தல் பொதுவாக சாத்தியமற்றது.  

## கிருமியழித்தல் முறைகள்

- வெப்பமேற்றல் (121–134&nbsp;°C)
- இரசாயனங்களைப் பயன்படுத்தல்
- கதிர்த்தொழிற்பாடு
- வடிகட்டல்
- அதிக அமுக்கம் வழங்கல்
- மேலுள்ள முறைகளைக் கலவையாகப் பயன்படுத்தல்

## கிருமியழித்தல் எனத் தவறாகக் கருதப்படும் செயன்முறைகள்

- கழுவுதல்- பொதுவாக நீரில் அல்லது சூடான நீரில் கழுவுவதாலோ அல்லது சமையல் பாத்திர சுத்தப்படுத்தானைப் பயன்படுத்துவதாலோ அனைத்துக் கிருமிகளையும் அழிக்க முடியாது.
- குளிப்பதால் அனைத்துக் கிருமிகளையும் அழிக்க முடியாது. கிருமியழிப்பு சோப்புகளால் சிறிதளவான நுண்ணுயிர்களையே அழிக்க முடியும்.
- நுண்ணுயிர்க்கொல்லிகளால் அனேகமான நுண்ணியிர்களை அழிக்க முடியுமென்றாலும், இவையும் முழுமையற்றவையே. எனவே இவற்றைப் பயன்படுத்தல் கிருமியழித்தல் ஆகாது.
- பாச்சர்முறை மூலம் நோயேற்படுத்தும் சில பக்டீரியாக்களே அழிக்கப்படுகின்றன.
# செந்தமிழ் நிலம்

**செந்தமிழ் நிலம்** என்பது இயற்சொல் வழங்கும் நிலப்பகுதி ஆகும். இந்த நிலப்பகுதியின் எல்லையைக் குறிப்பிடுவதில் பழங்கால இலக்கண உரையாசிரியர்களின் கருத்தில் மாறுபாடுகள் உள்ளன.  
;இளம்பூரணர் கருத்து  
:செந்தமிழ் நிலம் என்பது வையை யாற்றின் வடக்கு, மருத யாற்றின் தெற்கு, கருவூரின் மேற்கு, மருவூரின் மேற்கு.  
;நன்னூல் உரையாசிரியர் சங்கர நமச்சிவாயர் கருத்து  
: செந்தமிழ் நிலம் என்பது பாண்டுநாட்டுப் பகுதி. )  
;நன்னூல் உரையாசிரியர் சிவஞான முனிவர் கருத்து  
:தென்பாண்டி நாடு சேர்க்கப்படாத பாண்டி நாடுதான் செந்தமிழ் நிலம்.  
;நன்னூல் உரையாசிரியர் மயிலைநாதர் கருத்து  
:இவர் இளம்பூரணர் கருத்தை வழிமொழிகிறார்.  

## அடிக்குறிப்பு
# மதப் போர்கள்

**மதப் போர்கள்** (Religious war) என்பவை மதங்களுக்கு இடையே மதத்தின் காரணமாய் நடக்கும் போர்கள் ஆகும். பதினாறாம் மற்றும் பதினேழாம் நூற்றாண்டுகளில் ஐரோப்பியப் பிராந்தியங்களில் அதிக அளவு நடந்தன.  

## முக்கிய மதப் போர்கள்
| குறைந்தபட்சக் கணிப்பு | அதிகபட்சக் கணிப்பு | நிகழ்வு | இடம் | போர்த் தொடக்கம் | போர் முடிவு | தொடர்புடைய மதங்கள் | உலக மக்கட்தொகையில் சதவீதம் |
| --- | --- | --- | --- | --- | --- | --- | --- |
| முப்பதாண்டுப் போர் | புனித ரோமானியப் பேரரசு | 1618 | 1648 | சீர்திருத்தத் திருச்சபை மற்றும் கத்தோலிக்க திருச்சபை | 0.5%–2.1% |  |  |
| பிரான்ஸ் மதப் போர்கள் | பிரான்ஸ் | 1562 | 1598 | சீர்திருத்தத் திருச்சபை மற்றும் கத்தோலிக்க திருச்சபை | 0.4%–0.8% |  |  |
| நைஜீரிய மக்கட் போர் | நைஜீரியா | 1967 | 1970 | இஸ்லாம் and கிறிஸ்தவம் | 0.03%-0.09% |  |  |
| இரண்டாம் சூடானிய மக்கட் போர் | சூடான் | 1983 | 2005 | இஸ்லாம் மற்றும் கிறிஸ்தவம் | 0.02% |  |  |
| சிலுவைப் போர்கள் | ஐரோப்பா | 1095 | 1291 | இஸ்லாம் மற்றும் கிறிஸ்தவம் | 0.3%–2.3% |  |  |
| லெபனான் மக்கட் போர் | லெபனான் | 1975 | 1990 | இஸ்லாம் மற்றும் கிறிஸ்தவம் |  |  |  |
# வார்ப்புரு:Dts/doc



- YYYY Month DD is the date of the nomination
- Nameheader defaults to the name of the current template and is only necessary when multiple templates were nominated under one discussion header.
- *Do not* use leading zeros.

This template should only be applied to templates that have passed through , where the result of the discussion was to delete the template, but for some reason it is not possible to immediately delete the template. The main reason for this happening is if the template is currently being used on a lot of pages; it can also happen when the user that closed the deletion debate is not an .  

The option is available if the template is an infobox or sidebar.  

### Merging templates
For templates which are being merged, use , where <code>merge target</code> is the full name of the template into which the template is being merged.  

=
# வாஷிங்டனில் திருமணம் (நூல்)

**வாஷிங்டனில் திருமணம்** என்பது எழுத்தாளர் சாவியால் எழுதப்பட்ட ஒரு நகைச்சுவைக் கதை. இந்தக் கதையானது ஒரு நகைச்சுவைத் தொடராக ஆனந்த விகடனில் வாரந்தோறும் வெளியானது. வாரம் ஒரு அத்தியாயம் எனும் கணக்கில் மொத்தம் பதினோரு அத்தியாயங்களாக வெளியானது.  

இந்தக் கதையை நர்மதா பதிப்பகம் நூல் வடிவில் வெளியிட்டுள்ளது.  

## கதைச் சுருக்கம்
*ராக்பெல்லர்* எனும் அமெரிக்கத் தம்பதிகள் தென்னிந்திய திருமணம் ஒன்றை வாசிங்டன் நகரில் நடத்திப் பார்க்க ஆசைப்படுகின்றனர். திருமணம் நடத்திட தேவைப்படும் அனைத்துச் செலவுகளையும் இத்தம்பதியினரே செய்கின்றனர். திருமணம் எப்படி நடத்தப்பட்டது என்பதனை சாவி நகைச்சுவையாக எழுதியிருந்தார்.  

## பெற்ற சிறப்புகள்
- கோவை பத்து என்பவர் இக்கதையை ஒரு மேடை நாடகமாக அரங்கேற்றினார். இந்த நாடகம் 500 தடவைகளுக்கு மேலாக நடிக்கப்பட்டுள்ளது.
# உபபீடகம் (சிற்பநூல்)


இந்தியச் சிற்ப மரபில் **உபபீடகம்** என்பது, 32 வகைகளாகச் சொல்லப்படும் தள அமைப்புகளில் ஒன்று. இது ஒவ்வொரு பக்கமும் ஐந்தாகப் பிரிக்கப்பட்டு மொத்தம் இருபத்தைந்து (5 x 5) பதங்களைக் (நிலத்துண்டு) கொண்டது. இந்த அமைப்பில், நடுவில் வரக்கூடிய ஒரு பதம் பிரம்மாவுக்கு உரியது. மீதியுள்ள இருபத்துநான்கு பதங்கள் ஒவ்வொன்றும் ஒவ்வொரு தேவருக்கு உரியவை. பிரமனுக்கு உரிய பதத்தைச் சுற்றியுள்ள உட்புறச் சுற்றில் எட்டுத் தேவர்களுக்கு உரிய பதங்கள் உள்ளன. வெளிப்புறச் சுற்றில் 16 தேவர்களுக்கான பதங்கள் உள்ளன. உட்சுற்றில் வட கிழக்கில் இருந்து தொடங்கி மணிக்கூட்டுத் திசையாக ஆபவத்சன், ஆரியகன், சாவித்திரன், விவசுவதன், இந்திரன், மித்திரகன், உருத்திரன், பூதரன் ஆகியோருக்குரிய பதங்களும், வெளிச்சுற்றில் வடகிழக்கில் தொடங்கி மணிக்கூட்டுத் திசையாக ஈசன் (சிவன்), சயந்தன், ஆதித்தன், பிராசன், அக்கினி, விதாதன், யமன், பிருங்கராசன், பிதிர், சுக்கிரீவன், வருணன், சோசன், மாருதன், முக்கியன், சோமன், அதிதி ஆகிய தேவர்களுக்கு உரிய இடங்களும் காணப்படுகின்றன.  

இந்த உபபீடகமும், 16 பதங்களைக் கொண்ட மகாபீடமும் ஏறத்தாழ ஒரே மாதிரியான அமைப்புள்ளவை. தேவர்களிலும், அவர்களது எண்ணிக்கையிலும், சார்பு நிலைகளிலும் மாற்றங்கள் எதுவும் இல்லை. பிரமனுக்கும் ஏனைய தேவர்களுக்கும் ஒதுக்கப்பட்டுள்ள பதங்களின் எண்ணிக்கையில்லேயே வேறுபாடுகள் உள்ளன. மகாபீடத்தில் பிரமனுக்கு நான்கு பதங்களும், ஏனைய தேவர்களுக்கு அரைப் பதமும் உதுக்கப்பட்டிருக்க உபபீடகத்தில் எல்லாத் தேவர்களுக்குமே ஒவ்வொரு பதம் ஒதுக்கப்பட்டுள்ளது.
# டுஸ்க்-இ-ஜகாங்கீரி


**டுஸ்க்-இ-ஜகாங்கீரி** (*Tuzuk-e-Jahangiri* அல்லது *Tuzuk-i-Jahangiri*; பாரசீக மொழி: تزک جهانگیری ‎) என்பது முகலாய மன்னர் ஜஹாங்கீரின் வாழ்க்கை வரலாற்றுப் புத்தகமாகும். இப்புத்தகம் *ஜஹாங்கீர் நாமா* என்றும் குறிப்பிடப்படுகிறது. இப்புத்தகம் பாரசீக மொழியில் எழுதப்பட்டது. இவரது குல முன்னோரான பாபர் தனது வாழ்க்கை வரலாற்றை பாபர் நாமா என்று எழுதி இப்பழக்கத்தைத் தொடங்கியதின் தொடர்ச்சியாய் இவர் இப்புத்தகத்தை இழுதியுள்ளார். இதில் தனது மதத்தின் வரலாறு, தனது குடும்பம், தனது கலை மற்றும் அரசியல் செயல்பாடுகளைப் பற்றி குறிப்பிட்டுள்ளார்.  

## இதையும் பார்க்கவும்
- பாபர் நாமா
- அக்பர்நாமா
# தீபிகா சாம்சன்


**தீபிகா சாம்சன்** (*Dipika Kakar*) ஒரு தொலைக்காட்சி நடிகை. இவர் இமாஜின் தொலைக்காட்சியில் ஒளிப்பரப்பான *நீர் பாரே தேரே நைநா தேவி* எனும் தொலைக்காட்சித் தொடரின் மூலம் அறிமுகமானார். பின்னர், ஜீ டிவியில் ஒளிப்பரப்பான *அக்லே ஜானம் மொஹே பிட்டியா ஹி கி ஜோ* என்னும் தொடரில் நடித்தார். தற்போது, கலர்ஸ் தொலைக்காட்சியின் ஸசுரால் சிமர் கா என்ற தொடரில் சிமர் என்ற கதாபாத்திரத்தில் நடித்ததன் மூலம் பரவலாக அறியப்பட்டார்.  

## இளமைக் காலம்
தீபிகா சாம்சனின் தந்தை ஒரு இராணுவ வீரர் ஆவார். இவர் குடும்பத்தின் மூன்றாவது பெண் பிள்ளை ஆவார்.  
தீபிகா சாம்சன் நடிக்க வருவதற்கு முன்னால் விமான பணிப் பெண்ணாக பணிபுரிந்தார். பின், நடிப்பின் மீது கொண்ட ஆர்வத்தால் பணியை விடுத்து நடிக்க வந்துவிட்டார். இவர் விமான துறையில் பணிபுரியும் தன் காதலரான *ரவுணக் சாம்சன்* என்பவரை 2009ம் ஆண்டு சனவரி மாதம் திருமணம் செய்து கொண்டார்.  

## சின்னத்திரை
- 2010 - நீர் பாரே தேரே நைநா தேவி - லட்சுமி
- 2010 - அக்லே ஜானம் மொஹே பிட்டியா ஹி கி ஜோ - ரேகா
- 2011 - மூன்று முடிச்சு - சிமர்

## மூன்று முடிச்சு
கலர்ஸ் தொலைக்காட்சியின் *சாசுரல் சிமர் கா* என்னும் தொடர், தமிழில் மூன்று முடிச்சு என்ற பெயரில் மொழிமாற்றம் செய்யப்பட்டு ஒளிப்பரப்பப்படுகிறது. தீபிகா சாம்சன் இதில் *சீமா* என்னும் கதாபாத்திரத்தில் வருகிறார்.
# அப்துல் ரஹீம் கான்-இ-கானா


**அப்துல் ரஹீம் கான்-இ-கானா** (Abdul Rahim Khan-e-Khana ,இந்தி: अब्दुल रहीम ख़ान-ए-ख़ाना, உருது: عبدالرحيم خانخان, முகலாய அரசர் அக்பரின் அரசவையில் இருந்த முக்கியமான அமைச்சர் ஆவார். அக்பரின் அரசவையில் இருந்த ஒன்பது அமைச்சர்கள் *நவரத்தினங்கள்* என்று அழைக்கப்பட்டனர். அவர்களுள் ஒருவர் இவர். இவரை *ரஹீம்* என்றும் அழைத்தனர். இவர் அவரது இரட்டை வரி ஹிந்திக் கவிதைகளுக்காகவும் வானியல் தொடர்பான புத்தகங்களுக்காகவும் அறியப்பட்டவர். இவரது காலத்திற்குப் பின்னர் இவரது பெயரில் *கான்கானா* எனும் கிராமத்திற்கு பெயர் சூட்டப்பட்டது. இக்கிராமம் இந்தியாவின் பஞ்சாப் மாநிலத்தின் *நவான்ஷாக்ர்* மாவட்டத்தில் அமைந்துள்ளது.
# தலாய் மாவட்டம்

**தலாய் மாவட்டம்**, இந்திய மாவட்டங்களில் ஒன்று.  
. இது திரிபுரா மாநிலத்தின் நான்கு மாவட்டங்களிலேயே குறைந்த மக்கள் தொகையைக் கொண்டது. இதன் தலைமையகம் அம்பாசா நகரில் உள்ளது.  

இதன் பரப்பளவு 2523 சதுர கி.மீ. பொருளாதார அளவில், தங்கிய மாவட்டங்களில் இதுவும் ஒன்று. மக்கள் அடர்த்திக் கணக்கின்படி, சதுர கி.மீக்கு 157 பேர் வாழ்கின்றனர். இங்குள்ள மக்களின் கல்வியறிவு தேசிய சராசரியை விடவும் அதிகம்.  

## அரசியல்
இந்த மாவட்டம் கிழக்கு திரிபுரா மக்களவைத் தொகுதியில் உள்ளது. இந்த மாவட்டத்தில் ரைமா வேலி, கமல்பூர், சுர்மா, ஆம்பாசா, கரம்சரா, சாவ்மனு ஆகிய சட்டமன்றத் தொகுதிகள் உள்ளன.
# வடக்கு திரிப்புரா மாவட்டம்

**வடக்கு திரிப்புரா மாவட்டம்**, இந்திய மாவட்டங்களில் ஒன்று.. இது திரிப்புரா மாநிலத்தில் அமைந்துள்ளது. இதன் தலைமையகம் தர்மநகரில் உள்ளது. இதன் பரப்பளவு 2821 சதுர கி,மீ, இங்கு ஏறத்தாழ ஆறு லட்சம் மக்கள் வசிக்கின்றனர். இது கஞ்சன்பூர், கைலாசாகர், தர்மநகர் என மூன்று பிரிவுகளாகப் பிரிக்கப்பட்டுள்ளது. இங்குள்ள மக்களின் கல்வியறிவு தேசிய சராசரியை விடவும் அதிகம். இங்கு ரோவா வனவிலங்கு சரணாலயம் உள்ளது.  

## அரசியல்
சட்டசபைக்கு இந்த மாவட்டத்தில் இருந்து பதினோரு பேர் தேர்ந்தெடுக்கப்படுவர். இது கிழக்கு திரிபுரா மக்களவைத் தொகுதிக்கு உட்பட்டது.
# தெற்கு கோவா மாவட்டம்


**தெற்கு கோவா மாவட்டம்** (ஆங்கிலம்: South Goa district) மேற்கு இந்தியாவில் கொங்கண் மண்டலம் என அழைக்கப்படும் பிராந்தியத்திற்குள் கோவா மாநிலத்தின் இரு மாவட்டங்களில் ஒன்றாகும். இது முற்காலத்தில் போர்த்துகீசியரின் ஆதிக்கத்திற்கு உட்பட்டிருந்தது. இதன் தலைமையகம் மார்கோவாவில் உள்ளது.  

கொங்கன் என்று அழைக்கப்படும் பிராந்தியத்திற்குள். இது வடக்கே வடக்கு கோவா மாவட்டம், கிழக்கு மற்றும் தெற்கே கருநாடக மாநிலத்தின் வடகன்னட மாவட்டம், அரபிக்கடல் அதன் மேற்கு கடற்கரையை உருவாக்குகிறது.  

இதில் முர்முகாவோ, சால்சேட், கியூபேம் என்ற மூன்று பிரிவுகளை உடையது. முர்முகாவோ, சால்சேட், கியூபெம், கானகோனா, சங்குயெம் உள்ளிட்ட வட்டங்களைக் கொண்டுள்ளது,  

இங்குள்ள மக்களின் கல்வியறிவு வீதம் தேசிய சராசரியை விடவும் அதிகம். இங்கு வாழும் மக்கள் கொங்கணி பேசுகின்றனர். சிலர் மராத்தியும் கன்னடமும் பேசுகின்றனர். இந்தி, ஆங்கிலம் ஆகிய மொழிகளைப் புரிந்துகொள்கின்றனர். சிறுபான்மையினர் போர்த்துகீசிய மொழியில் பேசுகின்றனர்.  

## வரலாறு
போர்த்துகீசியர்கள் 1510 ஆம் ஆண்டில் கோவாவில் ஒரு காலனியை நிறுவி 17 மற்றும் 18 ஆம் நூற்றாண்டுகளில் காலனியை அதன் தற்போதைய எல்லைகளுக்கு விரிவுபடுத்தினர். கோவா இந்தியாவுடன் டிசம்பர் 19, 1961 இல் இணைக்கப்பட்டது. கோவா மற்றும் இரண்டு முன்னாள் போர்த்துகீசிய குடியிருப்புகள் கோவா, டாமன் மற்றும் டையு ஆகியவற்றின் யூனியன் பிரதேசமாக மாறியது, மேலும் 1965 ஆம் ஆண்டில் கோவா ஒரே மாவட்டமாக ஒழுங்கமைக்கப்பட்டது. மே 30, 1987 அன்று கோவா மாநில நிலையை அடைந்தது ( தமனும் தியூவும் ஒரு தனி யூனியன் பிரதேசமாக மாறியது), மற்றும் கோவா வடக்கு கோவா மற்றும் தெற்கு கோவா என இரண்டு மாவட்டங்களாக மறுசீரமைக்கப்பட்டது.  

## நிர்வாகம்
இந்திய ஆட்சிப் பணி, அதிகாரியான அஜித் ராய், தெற்கு கோவாவின் ஆட்சியர் மற்றும் மாவட்ட நீதிபதியும் ஆவார். ஒவ்வொரு வட்டத்திற்கும் துணை ஆட்சியர்கள் மற்றும் மம்லதார்கள் உள்ளனர்.  

அஜித் ராய், இந்திய ஆட்சிப் பணி, புதிய மாவட்ட ஆட்சியாளர்.  

மாவட்டத்தின் தலைமையகம் மட்காவ்.  

## பிரிவுகள்
மாவட்டத்தின் நிர்வாக தலைமையகம் மட்காவ்.  

ஒரு விசாலமான மாவட்ட நிர்வாக தலைமையகம் (ஆட்சியர் அலுவலகம்) மட்காவ், அருகே புறநகரில் அமைந்துள்ளது, இது நகரங்களுக்கு இடையேயான பேருந்து நிலையத்தை ஒட்டியுள்ளது. இதற்கு முன்னாள் அமைச்சரும் சமூக ஆர்வலருமான மாத்தனி சல்தான்ஹா பெயர் வைக்கப்பட்டுள்ளது.  

இம்மாவட்டம் ஐந்து பிரிவுகளாகவும், ஐந்து உட்பிரிவுகளையும் கொண்டுள்ளது. போன்டா,, மர்மகோவா (வாஸ்கோட காமா), [மர்மகோவா, கிய்ய்பெம், மற்றும் தர்பந்தோரா; மற்றும் ஏழு வட்டங்கள் – போன்டா, மர்மகோவா, சால்சியேட், (மட்காவ்), கியூபெம், மற்றும் சனகோனா (சௌதி), சாங்க்யும், மற்றும் தர்பந்தோரா  

போண்டா வட்டம் ஜனவரி 2015 இல் வடக்கு கோவாவிலிருந்து தெற்கு கோவாவுக்கு மாற்றப்பட்டது.  

## போக்குவரத்து
மார்காவோ மற்றும் வடக்கு கோவா இடையே அடிக்கடி பேருந்துகள் கிடைக்கின்றன.  

## மக்கள் தொகை

2011 இந்திய மக்கள் தொகை கணக்கெடுப்பின்படி, தென் கோவாவின் மக்கள் தொகை 640,537 ஆகும். இது மொண்டெனேகுரோ அல்லது அமெரிக்க மாநிலமான வெர்மான்ட் மாநிலத்திற்கு சமமானதாகும். இது இந்தியாவில் 640 இல் 515 வது இடத்தைப் பெறுகிறது. மாவட்டத்தில் சதுர கிலோமீட்டருக்கு 326 மக்கள் அடர்த்தி (840 / சதுர மைல்) உள்ளது. 2001-2011 தசாப்தத்தில் அதன் மக்கள் தொகை வளர்ச்சி விகிதம் 8.63% ஆகும். தென் கோவாவில் ஒவ்வொரு 1000 ஆண்களுக்கும் 980 fபெண்கள் பாலின விகிதம் உள்ளது, மேலும் கல்வியறிவு விகிதம் 85.53% ஆகும்.
# தெற்கு திரிப்புரா மாவட்டம்

**தெற்கு திரிப்புரா மாவட்டம்**, இந்திய மானிலமான திரிப்புராவில் உள்லது. இதன் பரப்பளவு 2152 சதுர கி.மீ. இதன் தலைமையகம் பெலோனியாவில் உள்ளது. பெலோனியா, சபுரூம், சந்திர்பசார் உள்ளிட்ட மூன்று பிரிவுகளை உடையது. இது திரிப்புரா மேற்கு, திரிப்புரா கிழக்கு என இரண்டு சட்டசபைத் தொகுதிகளை உள்ளடக்கியது.  
இங்கு எட்டே முக்கால் லட்சம் பேர் வசிக்கின்றனர். இங்கு வாழும் மக்களின் கல்வியறிவு தேசிய சராசரியை விடவும் அதிகம்.  
இங்கு திரிஷ்னா வனவிலங்கு சரணாலயம் உள்ளது. கும்தி வனவிலங்கு சரணாலயமும் இங்குள்ளது.  

## தளங்கள்
-
# மேற்கு திரிப்புரா மாவட்டம்



**மேற்கு திரிப்புரா மாவட்டம்**, இந்திய மாநிலமாகிய திரிப்புராவில் உள்ளது.. முற்காலத்தில் இது அரசப் பகுதியாக இருந்தது. இது மலைப்பிரதேசம் ஆகும். இங்கு காபி விளைவிக்கின்றனர். இது சதர், பெலோனியா, பிஷால்கர், சோனாமுரா, கோவாய், தெலியமுரா ஆகிய பிரிவுகளைக் கொண்டிருந்தது. இது மேற்கு திரிபுரா மக்களவைத் தொகுதிக்கு உட்பட்டது. இங்கு அதிகளவிலான இந்துக்கள் வாழ்கின்றனர். தேசிய கல்வியறிவு சராசரியை விடவும் இங்குள்ள மக்களின் சராசரி அதிகம். இந்த மாவட்டத்தின் கோவாய் வட்டம், தெலியமுரா வட்டம் ஆகிய பகுதிகள் சேர்க்கப்பட்டு, கோவாய் மாவட்டம் உருவாக்கப்பட்டுள்ளது. மேலும், சில பகுதிகள் பிரிக்கப்பட்டு, சிபாகிஜாலா மாவட்டம் உருவாக்கப்பட்டது.  

## அரசியல்
இது கிழக்கு திரிபுரா மக்களவைத் தொகுதிக்கு உட்பட்டது.
# மிகையழுத்த உருக்கியிணைப்பு

நீர்மூழ்கியாளர் உருக்கிணைத்தலில் ஈடுபட்டுள்ளார்.]]  

**மிகையழுத்த உருக்கியிணைப்பு** (*hyperbaric welding*) என்பது உயர்ந்த அழுத்தங்களில் நடத்தப்படும் உருக்கியிணைப்பு முறை. இது பொதுவாக நீருக்கடியில் நடத்தப்படும் ஒரு செயல்முறையாகும். மிகையழுத்த உருக்கியிணைப்பு பொதுவாக நீருக்கடியில் ஈரத்தன்மையுள்ள சூழலில் நடத்தப்படலாம், அல்லது நீருக்கடியில் சிறப்பாக வடிவமைக்கப்பட்ட நேரழுத்த உறையினுள்ளே "உலர்" சூழலில் நடத்தப்படலாம். பெரும்பாலும் நீருக்கடியில் உலர் சூழலில் பயன்படுத்தப்படும் போது *மிகையழுத்த உருக்கியிணைப்பு* என்றும், ஈரமான சூழலில் நடத்தப்படும் போது **நீருக்கடியில் உருக்கியிணைப்பு** (*underwater welding*) என்றும் அழைக்கப்படுகிறது. மிகையழுத்த உருக்கியிணைப்பு கப்பல்கள், கரையோர எண்ணெய்த் தளங்கள், குழாய்கள், போன்றவற்றைத் திருத்துவதற்கு பெரும்பாலும் பயன்படுத்தப்படுகிறது. உருக்கியிணைப்பதற்கு எஃகு பொதுவாகப் பயன்படுத்தப்படுகிறது.  

மிகையழுத்த உருக்கியிணைப்பு 1932 ஆம் ஆண்டில் உருசிய உலோகவியல் வல்லுநர் கொன்ஸ்டன்டீன் கிரெனோவ் என்பவரால் முதன் முதலில் கண்டுபிடிக்கப்பட்டது.
# வலைவாசல்:மதுரை/சிறப்புப் படம்

இது விக்கிப்பீடியாவிலுள்ள சிறப்புப் படங்களைக் கண்டறிந்து தகுந்த விளக்கமளித்து விக்கிப்பீடியா மதுரை சமய வலைவாசலில் காட்சிபடுத்தும் திட்டமாகும்.  

இப்பகுதியிலுள்ளவை விக்கிப்பீடியாவின் மதுரை வலைவாசலின் ஒரு பிரிவான சிறப்புப் படம் என்ற பகுதியில் காட்சிப்படுத்தப்பட்டவை.  

தாங்களும் இந்து சமய வலைவாசலில் காட்சிப்படுத்துவதற்கான சிறப்பு படத்தினை **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  

## வடிவ உள்ளீடு

<pre>  

</pre>  

## காப்பகம்

## 1
வலைவாசல்:மதுரை/சிறப்புப் படம்/1  

## 2
வலைவாசல்:மதுரை/சிறப்புப் படம்/2  

## 3
வலைவாசல்:மதுரை/சிறப்புப் படம்/3  

## 4
வலைவாசல்:மதுரை/சிறப்புப் படம்/4  

## 5
வலைவாசல்:மதுரை/சிறப்புப் படம்/5  

## 6
வலைவாசல்:மதுரை/சிறப்புப் படம்/6  

## 7
வலைவாசல்:மதுரை/சிறப்புப் படம்/7  

## 8
வலைவாசல்:மதுரை/சிறப்புப் படம்/8  

## 9
வலைவாசல்:மதுரை/சிறப்புப் படம்/9  

## 10
வலைவாசல்:மதுரை/சிறப்புப் படம்/10  

## பரிந்துரைகள்
# வார்ப்புரு:கையெழுத்திடல்

}வணக்கம்! விக்கிப்பீடியாவிற்கு உங்கள் வரவு நல்வரவாகுக!. பேச்சுப் பக்கங்களிலும் உரையாடல் நடைபெறும் பிற விக்கிப்பீடியா பக்கங்களிலும் நீங்கள் உள்ளிடும்போது , தயவுசெய்து நிச்சயமாக கையெழுத்திடுங்கள். இதனை இரு விதங்களில் செய்யலாம்.  
1. உங்கள் கருத்துக்கு முடிவில் நான்கு அலைக்குறிகளை இடவும். ( &#126;&#126;&#126;&#126; ); அல்லது
1. உங்கள் கருத்துரையின் இறுதியில் திரைக்குறியை வைத்துக்கொண்டு, தொகுப்புப் பெட்டியின் மேலுள்ள கையெழுத்துப் பொத்தானை அழுத்தவும் ( அல்லது ).
இது தானியக்கமாக உங்கள் பயனர் பெயர் அல்லது இணைய நெறிமுறை முகவரி மற்றும் நேரக்குறிப்புடன் கையெழுத்தை உள்ளிடும். இதனால் மற்ற பயனர்கள் குறிப்பிட்டக் கருத்தை இட்டவரையும் இடப்பட்ட நேரத்தையும் எளிதாக அறிந்து கொள்ள முடியும்.  

**கட்டுரைகளைத் தொகுக்கும்போது கண்டிப்பாகக் கையொப்பம் இடக்கூடாது.**
# வார்ப்புரு:Uw-tilde

}Hello and . When you add content to and Wikipedia pages that have open discussion (but never when editing articles), please be sure to . There are two ways to do this. Either:  
1. Add four tildes ( &#126;&#126;&#126;&#126; ) at the end of your comment; or
1. With the cursor positioned at the end of your comment, click on the signature button ( or ) located above the edit window.
This will automatically insert a signature with your username or IP address and the time you posted the comment. This information is necessary to allow other editors to easily see who wrote what and when.  

<noinclude>  

</noinclude>
# அலைக்குறி

**அலைக்குறி** ( ~ ) (ஆங்கிலம்:*tilde*) என்பது பல மொழிகளில் பயன்பாட்டில் உள்ள அழுத்தற் குறியீடுகளில் ஒன்று. பெரும்பாலும் எசுப்பானியத்திலும் போர்த்துக்கேய மொழியிலும் பயன்படுத்தப்படுகிறது.  

## பயன்பாடு
எசுப்பானியத்தில், அலைக்குறி, N எழுத்துருவின் மீது இடப்பட்டால் ( Ñ ), அதனை [n] போலன்றி [ɲ] போல உச்சரிக்க வேண்டும்.  

போர்த்துக்கேயத்தில் "a" (ã) மற்றும் "o" (õ) உயிரெழுத்து ஒலிகளை மூக்கின் மூலமாக வெளியிட குறிக்கும் குறியாகப் பயன்படுத்தப்படுகிறது.  

யுனிக்சு இயக்குதளத்தில், அலைக்குறி பயனரின் "தாயக" தரவுத் தொகுப்பைக் குறிக்கிறது.  

மேலும் ஏதாவது மதிப்பீடு *ஏறத்தாழ* உள்ளது என்று பொருள்பட அலைக்குறிப் பயனாகிறது. காட்டாக ~24 என்பது ஏறத்தாழ 24, சுமார் 24 எனப் பொருள்படும்.
# தியாகம்

, பெண்ணேஸ்வர மடம் என்ற ஊரில் தன் உடலை நவகண்டம் கொடுக்கும் ஒரு தியாகியின் நடுகல்]]  
**தியாகம்** எனில் துறத்தல் அல்லது கைவிட்டுவிடுதல் என்று பொருள் படும். நாடு, இனம், சமூகம், மொழி மற்றும் கலாச்சாரம் போன்றவைகளின் உரிமைக்கான போராட்டத்தில் தன் உடல், பொருள், உயிர் ஆகியவைகளை ஒருவன் துறத்தலே தியாகம் ஆகும்.  

## இந்து சமய நோக்கில் தியாகம்
அனைத்து இல்லற இன்பங்களை துறந்தவனை துறவி என்பர். தியாகம் முக்குணத் தன்மை உடையது. முக்குணங்கள் அடிப்படையில் தியாகத்தை மூன்றாக பிரித்து பகவான் ஸ்ரீகிருஷ்ணர், பகவத் கீதையில் பதினெட்டாவது அத்தியாயத்தில் விரிவாக விளக்குகிறார்.  

### தாமசத் தியாகம்
ஒருவனுக்கு விதிக்கப்பட்ட செயலை (கர்மத்தை) முற்றிலும் துறந்துவிடுவது முறையல்ல. அவ்வாறு தாமச குணத்துடன், மதிமயக்கத்தினால் செயலை துறப்பது தாமசத் தியாகம் ஆகும்.  

### இராட்சதத் தியாகம்
ஒரு செயல் செய்வதால் துக்கத்தைத் தருமென்று நினைத்து, உடலை வருத்த வேண்டி இருக்குமோ என்ற பயத்தால் அந்த கருமத்தை செய்யாது விட்டால் அத்தியாகம், இராட்சத குணத்துடன் தொடர்புடைய ராஜசத் தியாகம் ஆகும்.  

### சத்துவத் தியாகம்
ஒருவனுக்கு விதிக்கப்பட்ட கர்மத்தை (செயலை) தான் செய்தே ஆக வேண்டும் என்ற முனைப்புடன், பற்றுதலையும் கர்மத்தால் உண்டாகும் பலனையும் துறந்து செயலைச் செய்தால் அவ்வகையான தியாகம் சாத்வீக தியாகம் ஆகும். சத்துவ குணம் நிறைந்தவனும், அறிவாளியும், ஐயம் நீங்கிய தியாகியானவன், ஒரு செயலை நல்லது அல்ல என்று வெறுப்பதும் இல்லை. ஒரு செயலை நல்லது என்று அதில் நாட்டம் கொள்வதும் இல்லை.  

உடலைத் தாங்குபவன் எவனும் செயல்களை துறந்து விடுவது என்பது முடியாத செயல். ஆகவே செயல்கள் செய்வதனால் உண்டாகும் புண்ணியம்-பாவம் எனும் கர்மபலன்களைத் தியாகம் (கைவிட்டுவிடுபவன்) செய்வனே **தியாகி** எனப் போற்றப்படுவான்.  

## தியாக பலன்கள்
தாமச தியாகம் அல்லது இராட்ச தியாகம் செய்தவர்கள், தாம் இறந்த பின் இதமான, அல்லது இதமற்ற, அல்லது இரண்டும் கலந்த கர்ம பலனைகளை அனுபவிப்பார்கள். ஆனால் சத்துவ தியாகம் செய்தவர்கள் அதைவிட மேலான பலனை அடைவார்கள்.  

## உதவி நூல்
- பகவத் கீதை, அத்தியாயம் 18, சுலோகம் 2 முதல் 13 வரை முடிய பக்கங்கள்
# லகர்பூர்

**லகர்பூர்** (Laharpur) நகரம் இந்தியாவின் உத்திரப் பிரதேசம் மாநிலத்தில் *சீதப்பூர்* மாவட்டத்தில் அமைந்துள்ளது.  
## அமைவிடம்
இதன் அமைவிடம் . ஆகும்.  
## மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மக்கட்தொகை 50,080 ஆகும். இதில் ஆண்கள் 52%, பெண்கள் 48% ஆகும். இந்நகரின் கல்வியறிவு 41% ஆகும். ஆண்களின் கல்வியறிவு 47% பெண்களின் கல்வியறிவு 34%. இந்நகரின் மக்கட்தொகையில் 19% பேர் ஆறு வயதிற்கும் குறைவான வயதுடைய குழந்தைகள்.  

## சமயம்
இந்நகரில் முஸ்லீம்கள் 66%, இந்துகள் 32%, சமணர்கள் 1.4% மற்றும் பிற மதத்தவர்கள் 0.6% பேர் வசிக்கின்றனர்.
# உக்கிரபீடம் (சிற்பநூல்)


இந்தியச் சிற்ப மரபில் **உக்கிரபீடம்** என்பது, 32 வகைகளாகச் சொல்லப்படும் தள அமைப்புகளில் ஒன்று. இது ஒவ்வொரு பக்கமும் ஆறாகப் பிரிக்கப்பட்டு மொத்தம் முப்பத்தாறு (6 x 6) பதங்களைக் (நிலத்துண்டு) கொண்டது. உண்மையில் இது உபபீடக அமைப்பின் கிழக்கு - மேற்கு, வடக்கு - தெற்கு ஆகிய அச்சுக்கள் பற்றி இழுத்து விரிவாக்கிய ஒரு வடிவம் ஆகும். இரு திசைகளிலும் அச்சை அண்டிய பதங்கள் இரண்டு மடங்காக்கப்பட்டுள்ளன. இந்த அமைப்பில், நடுவில் வரக்கூடிய நான்கு பதங்கள் பிரம்மாவுக்கு உரியவை. மீதியுள்ள முப்பத்து ஐந்து பதங்களுள் சில பதங்கள் ஒவ்வொன்றும் ஒவ்வொரு தேவருக்கு உரியவை. முதன்மைத் திசை அச்சுக்களை அண்டி அமையும் தேவர்களுக்கு இரண்டிரண்டு பதங்கள் ஒதுக்கப்பட்டுள்ளன.  

பிரமனுக்கு உரிய பதத்தைச் சுற்றியுள்ள உட்புறச் சுற்றில் எட்டுத் தேவர்களுக்கு உரிய பதங்கள் உள்ளன. வெளிப்புறச் சுற்றில் 16 தேவர்களுக்கான பதங்கள் உள்ளன. உட்சுற்றில் வட கிழக்கில் இருந்து தொடங்கி மணிக்கூட்டுத் திசையாக ஆபவத்சன், ஆரியகன், சாவித்திரன், விவசுவதன், இந்திரன், மித்திரகன், உருத்திரன், பூதரன் ஆகியோருக்குரிய பதங்களும், வெளிச்சுற்றில் வடகிழக்கில் தொடங்கி மணிக்கூட்டுத் திசையாக ஈசன் (சிவன்), சயந்தன், ஆதித்தன், பிராசன், அக்கினி, விதாதன், யமன், பிருங்கராசன், பிதிர், சுக்கிரீவன், வருணன், சோசன், மாருதன், முக்கியன், சோமன், அதிதி ஆகிய தேவர்களுக்கு உரிய இடங்களும் காணப்படுகின்றன. இவர்களுள் ஆரியகன், விவசுவதன், மித்திரன், பூதரன், ஆதித்தன், யமன், வருணன், சோமன் ஆகிய தேவர்கள் ஒவ்வொருவரும் இரண்டு பதங்களுக்கு அதிபதிகளாக உள்ளனர்.